钦定古今图书集成/明伦汇编/皇极典/第300卷 > 《公孙述传论》同前
## 钦定古今图书集成/明伦汇编/皇极典/第300卷 > 《公孙述传论》同前

昔赵佗自王番禺，公孙亦窃帝蜀汉，推其无他功能
而至于后亡者，将以地边处远，非王化之所先乎？述
虽为汉吏，无所冯资，徒以文俗自憙，遂能集其志计。
道未足而意有馀，不能因隙立功，以会时变。方乃坐
饰边幅，以高深自安，昔吴起所以惭魏侯也。及其谢
臣属，审废兴之命，与夫泥首衔玉者，异日谈也。